b'\n_START_ARTICLE_\nPohjois-Hollanti\n_START_SECTION_\nMaantiede\n_START_PARAGRAPH_\nPohjois-Hollanti muodostaa niemimaan, joka sijaitsee Pohjanmeren ja IJsselmeerin v\xc3\xa4liss\xc3\xa4. Yli puolet maakunnan maapinta-alasta on patoamalla paljastettua merenpohjaa ja on korkeudeltaan merenpinnan tason alapuolella._NEWLINE_Pohjois-Hollannin t\xc3\xa4rkeimm\xc3\xa4t kaupungit ovat Amsterdam, Haarlem, Hilversum, Den Helder, Alkmaar, Zaandam ja Hoorn. Texelin saari on my\xc3\xb6s osa Pohjois-Hollantia.\n_START_SECTION_\nHistoria\n_START_PARAGRAPH_\nPohjois-Hollanti muodostettiin vuonna 1840, kun Hollanti jaettiin kahteen maakuntaan: Pohjois- ja Etel\xc3\xa4-Hollantiin.'